**UČNI SKLOP: Življenjepis in pripoved o življenju osebe**

Tema: Priredno razmerje, premi govor

**Samovrednotenje**

**Kritično presodi, kako dobro si osvojil/a cilje tega poglavja. V preglednici označi, kaj ti gre odlično, kaj dobro in kje so še potrebne izboljšave.**

|  |  |  |  |
| --- | --- | --- | --- |
|  | Gre mi odlično. | Gre mi dobro, skoraj vse že znam.  | Svoje znanje moram še izboljšati. |
|  |  |  |  |
| Berem neumetnostno besedilo določene vrste – življenjepis. |  |  |  |
| Po branju besedila določim družbeno vlogo sporočevalca in njegov namen. |  |  |  |
| Povzamem temo, bistvene podatke in logična razmerja med njimi (izdelam miselni vzorec). |  |  |  |
| V besedilu prepoznam dejstva in izraze, s katerimi sporočevalec razodeva svoje doživljanje in vrednotenje predmetnosti. |  |  |  |
| Primerjam življenjepis s pripovedjo o življenju osebe. |  |  |  |
| Tvorim življenjepis. |  |  |  |
| Pred tvorjenjem besedila razmišljam o okoliščinah sporočanja in zgradbi ter jezikovnih značilnostih življenjepisa. |  |  |  |
| Predstavim značilnosti življenjepisa. |  |  |  |
| Pri tvorjenju upoštevam značilnosti življenjepisa. |  |  |  |
| Svoje besedilo členim na odstavke, upoštevam pravopisna pravila, skrbim za čitljivost in estetskost pisave. |  |  |  |
| Življenjepis uvrstim med prikazovalna besedila in utemeljim svojo odločitev. |  |  |  |
| V zvezi dveh enostavčnih povedi prepoznam stopnjevanost in jo izrazim z ustreznim veznikom in združim zvezo povedi v skladenjsko pravilno dvostavčno poved. |  |  |  |
| V zvezi dveh enostavčnih povedi prepoznam pojasnilo in ga izrazim z ustreznim veznikom in združim zvezo povedi v skladenjsko pravilno dvostavčno poved. |  |  |  |
| V zvezi dveh enostavčnih povedi prepoznam druga logična razmerja in jih izrazim z ustreznim veznikom in združim zvezo povedi v skladenjsko pravilno dvostavčno poved – ločnost. |  |  |  |
| O prvotnem govornem dogodku poročam s premim govorom, odvisnim govorom in s predložno zvezo ter pretvarjam premi govor v odvisnega, tega pa v predložno zvezo. |  |  |  |
| Pravilno uporabljam ločila in veliko začetnico v premem govoru (s spremnim stavkom pred dobesednim navedkom ali za njim). |  |  |  |
| Prepoznam in ovrednotim učinek pridobljenega procesnega in vsebinskega znanja iz te enote. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

* Kaj že znam?
* Kaj želim še izboljšati?
* Kako so mi pri napredku pomagale različne vrste nalog?
* Na kaj moram biti pri učenju še posebej pozoren/pozorna?
* Na kaj sem pri učenju še posebej ponosen/ponosna?
* Kaj sem pri učenju spoznal/a o sebi in o svojem delu?